
 Municipality Dolni chiflik


Приложение № 2

ПРОЕКТ!

На заинтересованите лица се предоставя 30-дневен срок, считан от датата на публикуване на настоящия проект, за предложения и становища по проекта за приемане на Правилник за устройството и дейността на  Фонд “Култура“ на Община Долни чифлик.
Предложения могат да бъдат депозирани в Центъра за административно обслужване на граждани при Община Долни чифлик, на адрес: гр. Долни чифлик, площад „Тича“ № 1 или на следния електронен адрес: obshtina@dolnichiflik.bg
ПРАВИЛНИК ЗА УСТРОЙСТВОТО И ДЕЙНОСТТА 

НА ФОНД “КУЛТУРА“ НА ОБЩИНА ДОЛНИ ЧИФЛИК
ГЛАВА I 
ОБЩИ ПОЛОЖЕНИЯ

Чл. 1. С този правилник се определят задачите, устройството и дейността на Общински фонд „Култура“ (наричан за краткост „Фонда“), както и редът, условията и критериите за финансиране на инициативи в сферата на културата от фонда, които да бъдат включени в културния календар на общината за съответната календарна година. 

Чл. 2. Целта на Правилника и на Фонда е да допринесе за многообразието и високото качество на културния продукт, представян пред гражданите и гостите на община Долни чифлик.

Чл. 3. Общински фонд „Култура“- Долни чифлик е на бюджетна сметка на разпореждане на Община Долни чифлик.

ГЛАВА ІІ 

ЗАДАЧИ
Чл. 4. Целите и задачите на Общински фонд „Култура“ –Долни чифлик са: 

1. Да приложи, чрез прозрачни и открити процедури, финансови инструменти за разпределение на ресурси за култура.

2. Да разработи и предложи нови финансови механизми за набиране на ресурси за култура 
3. Да подкрепя организации и индивидуални творци в създаването на продукти в сферата на културата, обвързани тематично със Долни чифлик  и населените места и /или реализирани на територията на Община Долни чифлик.

4. Да създаде предпоставки за активен диалог между общинския, неправителствен сектор и независимите творци в областта на културата и изкуствата

5. Да стимулира въвеждането на иновативни практики в създаването и промотирането на културна продукция.

6. Да насърчи развитието на конкурентноспособен продукт, като оказва подкрепа на проекти на конкурсен принцип при равнопоставеност на различните субекти на културата.

7. Опазването и популяризирането на нематериалното културно-историческото наследство.

8. Да развие и разшири международните контакти и обмена в областта на културата и изкуството

9. Да стимулира развитието на  културния туризъм на територията на общината.

Чл. 5. (1) Право на кандидатстване за получаване на финансиране от Фонда имат физически и юридически лица:

1.Организации, регистрирани като юридически лица по смисъла на Закона за юридическите лица с нестопанска цел, по Търговския закон или дружества по Закона за задълженията и договорите;

2. Кооперации по Закона за кооперациите;

3. Културни организации по Закона за закрила и развитие на културата;

4. Физически лица – еднолични търговци по смисъла на Търговския закон или творци, упражняващи свободна професия в сферата на културата. 

(2) Народните читалища от Община Долни чифлик имат право да кандидатстват за финансиране от Фонда само, ако са кандидатствали с конкретния проект за годишната общинска целева допълваща субсидия и не са получили финансиране за това.

(3) Кандидатите могат да са от друго населено място при условие, че последните ще реализират изцяло или частично  проекта  на територията на Община Долни чифлик.

(4) Разпоредбата на ал.1 се прилага само в случаите, когато физическите и юридически лица не са получили финансиране от общинския бюджет за настоящата календарна година по един и същ предмет на кандидатстване.

Чл.6. (1) Бенефициентите на финансови средства от Фонда, които не са ги разходвали по предназначение и/или не са предоставили изискуемата отчетна документация, възстановяват финансовите средства в пълен размер и съгласно сроковете и условията за отчитане и финансиране на проекта.

(2) Физически и/или юридически лица, санкционирани по чл.6 ал.1, нямат право на кандидатстване за финансово подпомагане от Фонда
Чл. 7. Общински фонд „Култура“ включва следните направления, по които на конкурсен принцип се осигурява финансиране:
1. Направление 1 – „Нови фестивали и други културни събития“;
2. Направление 2 – „Традиционни и утвърдени фестивали, конкурси, концерти и други събития от културния календар на Община Долни чифлик;
3. Направление 3 – „Мобилност“

Чл. 8. Фондът не финансира дейности, свързани с :

1. Индивидуални проекти за обучение и специализация
2. Закупуване на дълготрайни материални активи и оборудване, които не са необходими за пряката реализация на проекта.

3. Данъци и такси извън пряко възникналите от дейностите по проекта

4. Банкови такси и разходи, свързани с гаранции

5. Разходи, извършени преди сключването на договора за реализацията на проекта. 
Чл. 9. Организационно-административното обслужване на Фонда се осъществява от служителите на Община Долни чифлик.
ГЛАВА IІІ

БЮДЖЕТ И ФИНАНСИРАНЕ
Чл. 10. Годишният размер на средствата във фонд „Култура” на Община Долни чифлик, се определят и приемат ежегодно от общинския съвет с бюджета на Община Долни чифлик. Те се залагат в бюджета на „Други дейности по културата” и се разходват за дейности и мероприятия, отразени в Културния календар на община Долни чифлик. 

Чл. 11. (1) Средствата по чл. 10, намалени с административните разходи по чл. 13, ал. 2, се разпределят по различните направления.

(2) С решение, прието с мнозинство от 2/3 от общия им брой, постоянните членове на Експертната комисия, след края на сесия 1 и 2, могат да пренасочват средства от едно направление в друго, в следните случаи:

1. Липса на кандидати за съответното направление;

2. При неусвояване на средствата, предвидени за съответното направление;

3. При писмен отказ от участник, одобрен за финансиране.
Чл. 12. (1) Средствата на Фонда се набират от:

1. Бюджета на Община Долни чифлик, предвиден в програма „Култура“, „Други дейности по културата“;

2. Дарения, завещания и спонсорства от български и/или чуждестранни физически и/или юридически лица;

3.  Национални и международни програми и проекти в областта на културата.
4.  Други източници, определени с Решение на Общински съвет –Долни чифлик.
(2) Средствата за Фонда се планират и постъпват като бюджетен кредит в дейност 759 „Други дейности по култура“.

1. Средствата по чл. 12, ал. 1, т. 1 се гласува от Общински съвет – Долни чифлик в рамките на годишния бюджет на Община Долни чифлик;

2.  С приходите по чл. 12, ал. 1, т. 2, 3, 4 се завишава бюджетът на „Други дейности по културата”, в частта Общински фонд „Култура“;

3. Остатъкът от средствата на Фонда за годината е преходен и се използва през следващата година
Чл. 13. (1) Финансовите средства на Фонда се разходват по реда и при условията на този правилник и се използват за:

-
Съфинансиране на културни събития.

-
Административни разходи, обезпечаващи функционирането на Фонда, в т.ч. хонорари и командировъчни разходи на експерти и технически лица, поддръжка на електронната система на Фонда и др.

(2)Административните разходи на Фонда са в размер до 5 % от общия бюджет за съответната година.

(3) С финансови средства от Фонда се съфинансират, както следва:
1. По Направления  1, 2 и 3 – до 70% от общата стойност на проектното предложение като кандидатът участва в реализирането му с не по-малко от 30%.
 
(4) Предоставените от Фонда средства ще се разходват за:

а. възнаграждения на екипи по реализацията на проекта; 

б. изработване на рекламни и информационни материали;

в. административни разходи, но не повече от 5% от предоставената сума;

г. транспортни и командировъчни разходи;

д. наем на зали и оборудване;

 
е. уреждане на авторските права, свързани с изпълнението на проекта;

 
ж. други, присъщи за реализацията на проекта разходи.
(5) Средствата от Общински фонд „Култура“ се предоставят при класиран проект въз основа на сключен договор
Чл. 14. (1) Общинска администрация и Експертната комисия изготвят препоръки за годишен бюджет на фонд „Култура“ за следващата година;

 (2) Проектът за бюджет на Фонда за следващата година се представя в Дирекция

„Финанси и бюджет“ на Община Долни чифлик от ресорния заместник-кмет в срока, определен в бюджетния календар на Общината, за разработване на бюджета.

     
(3) В срок до 1 март, отдел „Хуманитарни дейности“ подготвя годишния финансов и съдържателен отчет на Фонда за предходната година и го публикува на електронната страница на Община Долни чифлик.
ГЛАВА ІV.

УСТРОЙСТВО И ФУНКЦИОНИРАНЕ НА ОБЩИНСКИ ФОНД

„КУЛТУРА“

Чл. 15. Орган на управление на целевите средства във Фонд „Култура” е Експертната комисия.

Чл. 16. (1) Членове на Експертната комисия не могат да бъдат лица, които са:
1. Съдружници, акционери, членове на управителни и контролни органи или служители на юридически лица, подали документи за кандидатстване по Фонда;

2. Свързани лица или такива, които имат родствени отношения по права или съребрена линия с лица, подали документи за кандидатстване по Фонда;

3.  В конфликт на интереси.

(2) За наличието или липсата на обстоятелства по ал. 1, членовете на Експертната комисия подписват декларация след получаване на списъка с подалите формуляри за кандидатстване юридически и физически лица и на всеки етап от процедурата, в случай, че настъпи промяна в декларираните обстоятелства.

(3) Членовете на Експертната комисия са длъжни да не огласяват обстоятелства, които са узнали в процеса на своята работа.

Чл. 17. (1) Експертна комисия (наричан по надолу за краткост ЕК) се състои от постоянни и временни членове.

(2)   Постоянните членове на ЕК са 7 (седем) на брой, както следва:
1. Председателят на ПК „Просвета, култура и вероизповедания“ в Общински съвет - Долни чифлик;

2. Представител от ресор „Култура“ в Община Долни чифлик;
3. Пет членове на Общински съвет – Долни чифлик – трима от ПК„Просвета, култура и вероизповедания“ и по един представител от ПК „Туризъм, транспорт и съобщения“ и от ПК „Икономика, финанси, бюджет“, определени с решение на ОбС – Долни чифлик.
(3) Мандатът на постоянните членове в ЕК съвпада с този на общинския съвет.
(4) Председател на ЕК е Председателят на ПК„Просвета, култура и вероизповедания“ в Общински съвет - Долни чифлик.
(5) Председателят на ЕК провежда първото заседание на комисията в срок до един месец от определянето на състава й от общинския съвет.

(6) На своето първо заседание ЕК приема вътрешни правила за своята работа и избира зам.-председател и секретар.

(7)  За
своята
работа постоянните
членове на комисията не получават възнаграждение;

Чл. 18. (1) Временни членове на Експертната комисия се определят, в зависимост от вида на постъпилите проекти, от постоянния състав на ЕК и се назначават със Заповед на Кмета на Община Долни чифлик или упълномощено от него лице.

(2) Мандатът на временните членове се определя със заповедта по ал.1.

(3) За временни членове могат да бъдат избрани експерти с опит в сферата на културата и/или с висше образование, както и представители на държавни и/или общински културни институции на територията на Община Долни чифлик.

(4) За своята работа временните членове получават възнаграждение, което се определя в заповедта по ал.1 по предложение на Постоянните членове на ЕК.

(5) Временните членове не могат да вземат участие в работата на ЕК в две последователни сесии и не могат да участват с проект в сесията, която оценяват.

Чл.19. Временните членове на ЕК са разпределени по различните направления, като техният брой се определя в зависимост от броя постъпили проекти, както следва:
1. Направление 1 – до четирима членове;
2. Направление 2 – до двама членове;
3.   Направление 3 –  до двама членове;

Чл.20. (1) Заседанията на Експертната комисия по отделните направления са законосъобразни, ако присъстват 2/3 от членовете й.

(2) Решенията на Експертната комисия се вземат с обикновено мнозинство – повече от половината от присъстващите членове.

(3) В заседанията на Експертната комисия участват нейните постоянни членове и временните членове.

(4) За своята работа Експертната комисия води протоколи, които се подписват от всички присъствали членове.

(5) Заседанията на Експертната комисия са закрити, с изключение на случаите, в които кандидатът е заявил своето желание да представи проекта си пред комисията. В този случай, кандидатите се уведомяват за графика на заседанията на ЕК по отделните направления чрез публикуване на съобщение в Електронна система на фонд „Култура“.

Чл. 21. Експертната комисия:

1.Осъществява изпълнението на заложените цели и задачи на общински фонд

„Култура”;

2. Разглежда постъпилите проекти и предложения в съответствие с посочените в Правилника направления и критерии за оценка на предложенията за съответната година;

3. При необходимост, чрез Председателя на ПК „Просвета, култура и вероизповедания“, предлага на Общински съвет – Долни чифлик за следващата календарна година промени на посочените в Правилника приоритетни направления, придружени с необходимата мотивировка и финансова обезпеченост;

4. Предлага сформирането на други комисии при необходимост в изпълнение на дейността на фонда;

5. Осъществява цялостен контрол за целевото разходване на средствата по фонда;

6. Информира обществеността за дейността на Фонда като публикува съответната информация на електронната страница на Община Долни чифлик в Раздел „Електронна система на фонд „Култура“;

7. Изготвя правила за работата на комисиите по съдържателната оценка на постъпилите предложения, които публикува в Електронна система на фонд „Култура“;

8. Представя в Общински съвет годишния отчет на Фонда чрез председателя на ПК „Просвета, култура и вероизповедания“.
Чл. 22. (1) Кандидатите могат да подават своите предложения за финансиране по Фонда на две сесии през съответната календарна година, както следва:

1. Сесия 1 – период за подаване на документи по Направление 1 и 3, считано от първия работен ден на текущата година. 
-  Срок за разглеждане на предложенията – 20 работни дни. 
- Срок за изпълнение на проекта – до 31 декември на текущата година/ определен в договора/

- Краен срок за представяне на отчетите – 30 ноември на текущата година

- Подписване на договор за финансово подпомагане, не по-късно от 31 март на съответната календарна година.

2. Сесия 2 – период за подаване на документи по Направление 2 – от 15 септември до 15 октомври на текущата година

- Срок за разглеждане на предложението – 20 работни дни

- Срок за изпълнение на проекта – не по-късно от 15 септември на следващата година / определен в договора/

- Подписване на договор за финансово подпомагане, не по- късно от 31 август на съответната календарна година 

- Краен срок за представяне на отчетите – 30 ноември на текущата година

 (2) Проектните предложения за кандидатстване по настоящия правилник се подават през Електронна система на фонд „Култура“.

Чл. 23. (1) Преди изтичане на срока за подаване на предложения за финансиране по чл. 22 Кметът или упълномощено от него лице назначава Комисия по допустимост, с мандат от една календарна година, която се формира в състав от нечетен брой членове.

(2) Комисията се състои от представители на отдел „Култура и информационни дейности“ при Община Долни чифлик и включва задължително поне един счетоводител и един правоспособен юрист.

(3) Членове на комисията по допустимост следва да проверят изискванията по

чл. 10;
(4) Комисията по ал. 1 започва своята работа след изтичане на срока за подаване на предложения за финансиране като извършва проверката по допустимост на постъпилите предложения за Сесия 1 и Сесия 2 , по следните критерии:

1. Спазени ли са сроковете за подаване на проектното предложение и начинът на подаване, съгласно изискванията на настоящия Правилник;

2. Представени ли са всички задължително изискуеми документи и приложения в т.ч.:

а. Заявление за кандидатстване; 
б. Формуляр за кандидатстване; 
в. Бюджет на проекта;

г. Декларация за липса на обстоятелствата по чл. 31, ал. 1.
д. Декларация за осигурено съфинансиране, при наличие на такова;

е. Декларация, удостоверяваща нефинансов принос в проекта, ако има такъв;

ж. Други специфични документи, посочени в условията и реда за кандидатстване

по отделните направления;

(5) Комисията по допустимост разглежда всички подадени проектни предложения за нередности и/или липса на изискуемите документи по ал.4.

(6) При установяване на нередности и/или липса на изискуемите документи кандидатите се информират на посочената от тях електронна поща, а информацията от работата на комисията се публикува в Електронна система на фонд „Култура“.

(7) В седемдневен срок от уведомяването, участниците следва да отстранят допуснатите неточности и/или и да предоставят липсващи документи, чрез публикуването им в Електронна система на фонд „Култура“. В тридневен срок комисията разглежда ново представените и/или коригирани документи за съответствието им с разпоредбите на Правилника.

(8)  Не се допускат до оценка от ЕК и се отстраняват проектни предложения, които:

1. не са постъпили в сроковете по чл. 22, ал.1;

2. констатирани са нередности и/или липса на изискуемите документи по чл. 23, ал. 4, т. 2 и те не са коригирани в срока по чл. 23, ал.7;

3. установени са несъответствия след представянето на документите по чл. 23,

ал.7.
(9)
За своята работа комисията по допустимост изготвя протокол, който се

подписва от всички членове на комисията.

(10)
В тридневен срок от приключване на своята работа, комисията по допустимост публикува списъка с допуснатите кандидати в Електронна система на фонд „Култура“.

(11)
Комисията по допустимост предава на ЕК протокола за дейността си и допуснатите до съдържателна оценка проектни предложения, като ги групира жанрово, тематично и по направления.

Чл. 24. (1) ЕК насрочва датите на заседанията по отделните направления за съответната сесия. Графикът се публикува в Електронна система на фонд „Култура“.

(2) На своите заседания ЕК разглежда и оценява проектните предложения по всички направления съобразно заложените критерии и изготвя протокол за своята работа, който се подписва от всички присъстващи членове - постоянни и временни, определени по съответното направление.

(3) В Протокола се отразява резултатът от извършената оценка, критериите за класирането на предложените проекти, одобреният бюджет, както и мотивите за корекции или редукции на бюджетите на проектите, когато такива са направени.

(4) След приключване на работата по съдържателната оценка ЕК представя за утвърждаване от Кмета на Община Долни чифлик или упълномощено от него лице списък на предложенията, одобрени за финансиране по съответните направления на Фонда, за Сесия 1 и Сесия 2.
(5) В срок от 3 работни дни след публикуване на резултатите от работата на ЕК, същите се публикуват в Електронна система на фонд „Култура“.

(6) В срок до 3 работни дни, след публикуването на резултатите, всеки кандидат може да се запознае с протокола от работата на комисията в Отдел „Хуманитарни дейности“ на Община Долни чифлик.

Чл. 25. В срок до 15 работни дни след обявяването на резултатите, Кметът на Община Долни чифлик или упълномощено от него лице, сключва договори с кандидатите, чиито проектни предложения са одобрени за финансиране.

Чл. 26. (1) Община Долни чифлик превежда по сметката на одобрените кандидати 70% от одобрената за финансиране сума до 20 работни дни след подписване на договорите за финансиране. Останалите 30% от сумата се превежда в срок от 20 работни дни след успешното приключване на проекта и одобрени финансов и съдържателен отчет от ЕК.

Чл. 27 Получателят на финансиране отговаря за цялостната подготовка и изпълнение на събитието, съгласно клаузите на сключения договор.

Чл. 28 При промяна в датите и мястото на реализация на проекта, настъпила поради непредвидени обстоятелства, изпълнителят подава, не по-късно от 30 дни преди актуализираната датата на събитието, писмено искане до зам. – кмет с ресор „Култура“ за определяне на нов период и място на осъществяване.

Чл. 29. Всяка организация или индивидуален артист, които са одобрени за финансиране по Фонда са задължени да отпечатат герба на Община Долни чифлик във всички рекламни материали по проекта и да изпишат текста „Проектът се осъществява с финансовата подкрепа на Община Долни чифлик“.

ГЛАВА V.

УСЛОВИЯ ЗА ФИНАНСОВО ПОДПОМАГАНЕ

Чл. 30. (1) По Направление 1 и 2 може да се извършва икономическа дейност и да се реализират приходи. По Направление 3 не може да се извършва икономическа дейност и да се реализират приходи.

(2) При изпълнение на проектите по различните направления, в зависимост от тяхното естество, за събития, които се осъществяват без извършване на икономическа дейност и реализиране на приходи, общинската инфраструктура за култура се ползва безвъзмездно.

(3) При изпълнение на проектите по различните направления, в зависимост от тяхното естество, за събития, които се осъществяват с извършване на икономическа дейност и реализиране на приходи, в случай че се използва общинската инфраструктура за култура, се заплащат съответните наеми и такси.

Чл. 31. (1) За съфинансиране по Фонда могат да кандидатстват лица, за които са налице следните обстоятелства:

1.Не са в ликвидация или в производство по несъстоятелност;

2.Нямат финансови задължения към държавата или Община Долни чифлик, установени с влязъл в сила акт на компетентен орган, освен ако компетентният орган е допуснал разсрочване или отсрочване на задълженията;

3.Не са осъдени с влязла в сила присъда за престъпление против собствеността, освен ако са реабилитирани;

4.Не са подпомагани за същия проект по други програми на общината, освен в случаите на проекти по направление 2;

5.Са изпълнили всичките си задължения по предходно сключен по Фонда договор за финансиране;

(2) Изискванията по ал.1, т.3 се отнасят за лицата, които представляват кандидата и са членовете на неговите управителни и надзорни органи съгласно регистъра, в който е вписан кандидатът, ако има такъв, или документите, удостоверяващи правосубектността му.

(3) Обстоятелствата по ал. 1, се декларират от кандидата при подаване на проектното предложение и се проверяват служебно от Комисията по допустимост.

(4) При настъпване на промени в декларираните обстоятелства, кандидатът е длъжен да уведоми ЕК в 5 дневен срок от промяната.

Чл. 32. (1) Всеки кандидат може да кандидатства с едно проектно предложение по едно от направленията от 1 до 3, в една от сесиите, в рамките на календарната година.

(2) Кандидат, одобрен за финансиране по Направление от 1 и 2, може да участва за финансиране и по Направление 3 в рамките на една календарна година с различно проектно предложение.

(3) Кандидат, чието проектно предложение е разгледано и неодобрено от ЕК не може повторно да подаде същото проектно предложение в рамките на календарната година.

(4) Отстранените по допустимост проектни предложения могат да бъдат подадени на следваща сесия в рамките на годината.

РАЗДЕЛ VІ.

РЕД ЗА КАНДИДАТСТВАНЕ И МЕТОДИКА ЗА ОЦЕНКА ПО ОТДЕЛНИТЕ НАПРАВЛЕНИЯ
НАПРАВЛЕНИЕ 1

„НОВИ ФЕСТИВАЛИ И ДРУГИ КУЛТУРНИ СЪБИТИЯ“
Чл. 33. (1) Документите за кандидатстване по Направление 1 „Нови фестивали и други културни събития“ се приемат ежегодно в съответствие със сроковете, посочени в чл. 22 в Електронната система на фонд „Култура“.
(2) Срокът за изпълнение на проектите, подадени на Сесия 1, е не по-късно от 1 март на следващата година.

Чл. 34. По това направление се подпомага осъществяването на културни проекти, които ще се представят за първи път на територията на Община Долни чифлик, в т.ч. и случаите на издания на дългогодишни проекти, които не са реализирани в общината до настоящия момент.

Чл. 35. (1) Оценяването и класирането на проектните предложения се извършва от ЕК по следните критерии:

	
	КРИТЕРИИ
	Минимален и максимален брой точки

	
	Технически критерии
	

	1.
	Организационна и техническа обезпеченост / човешки ресурс, техника, инфраструктура и др./
	от 1 до 5

	2.
	Постижимост на поставените цели
	от 1 до 5

	3.
	План за реализация на проекта
	от 1 до 5

	4.
	Индикатори за устойчивост и възможности за мултиплициране
	от 1 до 5

	5.
	Развиване на нови пространства за култура
	от 1 до 5

	6.
	Стратегия за популяризиране
	от 1 до 5

	7.
	Значимост за местната общност
	от 1 до 10

	8.
	Целесъобразност, реалистичност и ефективност на разходите
	от 1 до 10

	
	Художествени критерии
	

	9.
	Оригинална творческа концепция
	от 1 до 20

	10.
	Художествена стойност
	от 1 до 20

	11.
	Иновативност 
	от 1 до 20


 
(2) Максималният брой точки е 100, като всеки член на ЕК по своя преценка дава от 1 до 5 точки по критериите от 1 до 6, от 1 до 10 точки по критерий 7 и от 1 до 20 точки по критерий от 8 до 10. Проекти с по-малко от 50 точки не се финансират.

НАПРАВЛЕНИЕ 2

„ТРАДИЦИОННИ И УТВЪРДЕНИ ФЕСТИВАЛИ, КОНКУРСИ,

КОНЦЕРТИ И ДРУГИ СЪБИТИЯ ОТ КУЛТУРНИЯ КАЛЕНДАР НА 
ОБЩИНА ДОЛНИ ЧИФЛИК“

Чл. 36. По Направление 2 „Традиционни и утвърдени фестивали, конкурси, концерти и други събития от културния календар на Община Долни чифлик“ се финансират събития, които са били одобрени през годините за изпълнение, като част от програма „Култура“ на Община Долни чифлик или такива, утвърдили се през годините, добили популярност сред жителите и гостите на общината, показали устойчивост и творческа жизненост и са били многократно реализирани.

Чл. 37. Кандидатите по това направление, подават проектно предложение на Сесия 2, през съответната календарна година по електронен път, в Електронна система на фонд „Култура“, при спазване на сроковете по чл. 22 и чл. 23.
Чл. 38. Наред със задължително изискуемите документи за кандидатстване посочени в чл. 23, ал. 4  по това направление се представят и:

1. Концепция за реализирането на събитието през следващата година, като предимство ще е включването на елементи надграждащи предишни негови издания.

2. Допълнителна информация по проекта, за която не е предвидено място във Формуляра за кандидатстване в т.ч. писма за подкрепа от партньорски организации или специалисти в областта на изкуствата и културата;

Чл. 39. Кандидатстващите по Направление 2 могат да представят пред Експертната комисия само предложения свързани с реализирането на традиционните за програма „Култура“ събития.

Чл. 40. (1) Оценяването и класирането на проектните предложения се извършва от ЕК по следните критерии:

	
	КРИТЕРИИ
	Минимален и максимален брой точки

	
	ТЕХНИЧЕСКИ КРИТЕРИИ
	

	1.
	Организационна и техническа обезпеченост / човешки ресурс, техника, инфраструктура и др./
	от 1 до 30

	2.
	План за реализация на проекта
	от 1 до 10

	3.
	Стратегия за популяризиране 
	от 1 до 10

	
	Художествени критерии
	

	4.
	Творческа концепция, за съответната календарна година, елементи на надграждане
	от 1 до 50


 
(2) Максималният брой точки е 100, като всеки член на ЕК по своя преценка дава от 1 до 30 точки по критерий 1, от 1 до 10 точки по критерии 2 и 3 и от 1 до 50 точки

по критерий 4.

НАПРАВЛЕНИЕ 3

„МОБИЛНОСТ“

Чл. 41. (1) По Направление 3 „Мобилност“ творчески колективи и формации могат да кандидатстват за осигуряване на средства за транспортни разходи на артисти, танцьори,  произведения на изкуството и инструменти, свързани със събития от регионалния, националния и международния културен обмен.

(2) По това направление се финансират индивидуални и групови пътувания, както следва:

1. Индивидуални пътувания – до 700 лв.

2. Групови пътувания – до 2 000 лв.

3. Транспорт на произведения на изкуството и инструменти – до 2500 лв.

(3) Кандидат по Направление 3 може да получи финансиране по ал.2, т.3 едновременно с получаването на финансиране по ал.2, т.1 или т.2 за едно проектно предложение.

(4) Срокът за изпълнение на проектите, подадени на Сесия 1, е не по-късно от 1 март на следващата година.

Чл. 42. (1) Наред със задължително изискуемите документи за кандидатстване посочени в чл. 23, ал. 4, т. 2, по това направление се представят и:

1. Копие от покана за участие, с превод на български език, заверено с „Вярно с оригинала“, подпечатано и подписано от лицето или от лице, представляващо кандидатстващата организация. Поканата трябва да съдържа информация за организатора и за поканеното лице или организация, наименование на културното събитие, точно определен срок и място на реализация, описание на събитието и участието на кандидата в него, с място на провеждане, времетраене, маршрут, период на изпълнение, брой пътуващи, в т. ч и инструменти;

2. Оферта за транспортна услуга или цена на билети. В случай, че пътуването се осъществява с личен транспорт се посочват данни за вида, марката и годината на производство на личното моторно превозно средство, маршрута и разстоянията в километри, цената на горивото към момента на кандидатстване.

3. Допълнителна информация по проекта, за която не е предвидено място във Формуляра за кандидатстване в т.ч. писма за подкрепа от партньорски организации или специалисти в областта на изкуствата и културата;

(2) Формулярът за кандидатстване по Направление 3 следва да съдържа представяне на събитието – жанр, тематика, участници и неговата значимост на регионално, национално и международно ниво;

Чл. 43. (1) По Направление 3 „Мобилност“ не могат да се финансират проектни предложения за:

1. Пътувания, свързани с дългосрочно обучение и стипендии;

2. Участия в тясно специализирани научни форуми, извън дейностите, свързани с областта на културата;

3. Пътувания, за които кандидатът е получил друго финансиране с общински средства.

4. Включващи такси за участие, разходи за хотелско настаняване, дневни и квартирни пари, паспортни, визови и други такси, разходи от личен характер.

Чл. 43. (1) По Направление „Мобилност“ се финансират само разходи за транспорт: автомобилен, автобусен, железопътен, въздушен и морски.

(2) Пътуванията могат да бъдат реализирани с обществен, личен транспорт, наето транспортно средство или транспортна услуга от лицензиран превозвач;

(3) При ползване на собствен транспорт разходите за гориво се изчисляват на база вида моторно превозно средство и се изплащат средства, равни на равностойността на изразходваното гориво по разходни норми, определени от производителя на моторното превозно средство, за най-икономичния режим на движение.

Чл. 44. (1) Оценяването и класирането на проектните предложения се извършва от ЕК по следните критерии:

	
	КРИТЕРИИ
	Минимален и максимален брой точки

	1.
	Представяне и популяризиране на изкуство и култура, свързани с община Долни чифлик, включително автентичен Ваяшки фолклор, на територията на страната и в чужбина
	от 1 до 40

	2.
	Значимост на събитието на регионално , национално и международна ниво
	от 1 до 30

	3.
	Получени награди и отличия от предходни участия
	от 1 до 20

	4.
	Възможности за реализиране на културни партньорства
	от 1 до 10


 (2) Максималният брой точки е 100, като всеки член на ЕК по своя преценка дава от 1 до 40 точки по критерий 1, от 1 до 30 точки по критерии 2, от 1 до 20 точки по критерий 3 и от 1 до 10 точки по критерий 4. Проекти събрали по-малко от 50 точки не се финансират.

ГЛАВА  VІІ
ОТЧЕТНОСТ НА ФИНАНСИРАНИТЕ ПРОЕКТНИ ПРЕДЛОЖЕНИЯ И

МОНИТОРИНГ
Чл. 45. (1) Финансираната по реда на настоящия правилник организация или индивидуален артист отчита предоставените финансовите средства, съгласно условията и сроковете на сключените договори.

(2) Финансираната организация или индивидуален артист се задължава да предостави Съдържателен отчет и Финансов отчет по проекта в срок до 1 месец след неговото приключване.

(3) За проектите за Сесия 2 крайният срок за отчитане е не по-късно от 30 ноември на съответната година.

Чл. 46. Съдържателният отчет включва описание на протичането на проекта и постигнатите резултати, въз основа на заложените в проектното предложение цели, описание на извършените дейности, настъпилите промени /ако има такива/ причините за тях и как са били преодолени, постигнатите резултати и индикатори за оценка изпълнението на проекта /посетеност, обществен отзвук, медийно покритие и т.н./. Към писменото описание се прилага и илюстративен материал /фотографии, видео, статии в медии или др./

Чл. 47. (1) Финансовият отчет включва отчитането на всички планирани по бюджета на проекта разходи по позиции, съгласно описанието на бюджета в проектното предложение. Той се представя в табличен вид като се показва изпълнението на бюджета по раздели и дейности с опис на направените разходи по позиции. Към описа се прилагат копия от всички разходно оправдателни документи за действително извършените разходи, заверени с „Вярно с оригинала“, печат и подпис на материално отговорното лице на организацията или физическото лице, подало проектното предложение.

(2) В случай, че само част от разходите по представените фактури се отчитат по проекта, то следва да се приложи и документ – разпределителен протокол, декларация, от която е видно, каква част от разплатените разходи се отчитат по проекта.

(3) Във фактурите за извършените разходи по проекта изрично следва да е записано следният текст: „Разходите са извършени по проект финансиран от Фонд

„Култура“ на Община Долни чифлик с договор /номер на сключения договор/.

(4) Собственото финансиране се отчита, освен с регламентираните в Закона за счетоводство документи и с договори за: дарение, спонсорство, медийно партньорство, доброволен труд; протоколи-решения на Изпълнителя за остойностяване и/или вътрешна ставка на труда на членовете и сътрудниците му; месечни отчети за извършената работа; банкови документи; декларация от Изпълнителя за изплатени хонорари на участници, когато сключените с тях договори имат изрична клауза за конфиденциалност, и други еквивалентни документи, удостоверяващи собствения принос и участие в проекта.

(5) Финансовият принос включва разходите, извършени с финансови средства на изпълнителя на проекта, като следва да отговаря на същите правила и изисквания за документална отчетност и обоснованост, както и разходването на финансовите средства, предоставени от Фонда.

(6) Нефинансовият принос включва предоставено за ползване за целите на проекта недвижимо имущество, оборудване, материали и/или доброволен труд.

(7) Отчетените средства следва да съответстват на допустимите разходи по съответното направление. В случай на непризнати разходи при разглеждане на финансовия отчет същите се възстановяват от изпълнителя на проекта.

(8) В случаите, в които по проекта се реализира икономическа дейност – изпълнителите представят отчет за приходите.

Чл. 48. Разходите по осъществяване на проектното предложение се считат за допустими и се приемат, когато отговарят едновременно на следните условия:

1. Да са законосъобразни;

2. Да са извършени за дейности, предмет на договора сключен с Община Долни чифлик по реда на настоящия Правилник;

3. Да са извършени срещу разходно оправдателни документи – фактури или други документи с еквивалентна доказателствена стойност, съгласно националното законодателство;

4. Да са действително извършени и платени в срока на договора;

5. Да са извършени в съответствие с принципите за добро финансово управление и при търсене на икономически най-целесъобразно разходване на средствата.
Чл. 49. Извършени разходи извън предварително описаните в предложението не се признават.

Чл. 50. Допуска се изменение в размер до 10% между отделните позиции от бюджета на проекта в рамките на всяка дейност с предварително писмено уведомление от финансираната страна, до Зам.-кмет направление „Култура“ и последвало от него одобрение.

Чл. 51. Община Долни чифлик и ЕК упражняват контрол върху изразходването на средствата, отпуснати от Фонда, като имат право да изискват всички необходими счетоводни документи, информация за дейността по проекта, както и да извършват проверки на място.

Чл. 52. Мониторингът върху осъществяването на проектите, разглеждането на съдържателните и финансовите им отчети се осъществява от служители при Община Долни чифлик и/или от външни независими експерти, за което се изготвя доклад след приключване на контрола.

Чл. 53. (1) Постоянният състав на ЕК определя външните независими експерти, които се назначават със Заповед на Кмета на Община Долни чифлик или упълномощено от него лице.

(2) Мандатът на външните независими експерти се определя със заповедта  по ал.1.

(3) За външни независими експерти, които да упражняват мониторинг и да

разглеждат съдържателните отчети могат да бъдат избрани такива с опит в сферата на културата и/или с висше образование, както и представители на държавни и/или общински културни институции на територията на Община Долни чифлик.

(4) За външни независими експерти, които да разгледат финансовите отчети, се назначават лица с икономическо образование.

(5) За своята работа външните независими експерти получават възнаграждение, което се определя в заповедта по ал.1 по предложение на Постоянните членове на ЕК.

ДОПЪЛНИТЕЛНИ РАЗПОРЕДБИ

§ 1. По смисъла на настоящия Правилник:

1. „Конфликт на интереси“ е налице, когато служители на Община Долни чифлик, общински съветници или наети от нея лица, участващи в комисиите по този правилник, които могат да повлияят на резултата от работата им, и/или имат интерес, който може да води до облага по смисъла на чл. 54 от Закона за противодействие на корупцията и за отнемане на незаконно придобитото имущество и/или за които би могло да се приеме, че влияят на безпристрастността и независимостта на работата на комисиите.

2. „Свързани лица“ са тези по смисъла на § 1, т. 13 от Допълнителните разпоредби на Закона за публичното предлагане на ценни книжа.

3. „Икономическа дейност” е дейност по смисъла на §1, т.13 от Допълнителната разпоредба на Закона за държавните помощи.

  § 2. Правилникът се прима на основание чл. 36, ал. 1 от Закона за закрила и развитие на културата, във вр. с чл. 21, ал. 2 от Закона за местното самоуправление и местната администрация.

  § 3.  Настоящият правилник е приет с решение № ……….. по протокол № …………… г. на Общински съвет - Долни чифлик и влиза в сила три дни след публикуването му на интернет страницата на община Долни чифлик.
9120, гр. Долни чифлик, пл.”Тича”, 1; тел. 05142 2001; факс: 051423444; e-mail: obshtina@dolnichiflik.bg http:// www.dolnichiflik.bg

